LidanRubinov/Halacha-QA huggingface dataset:
שאלה: סיום מסכת מועד קטן : שמעתי שנהגו לעשות סיום למסכת מועד קטן רק בתשעה באב, האם זה נכון? אם כן, איך הסיום אמור להתבצע, הרי אמורים להיות באבל על חורבן בית המקדש?
תשובה: השמועה אינה מדוייקת. נהגו ללמוד את הפרק האחרון אלו מגלחים בימים של אבלות אך מי שלמד את המסכת יכול לעשות סיום בכל יום. אין בזה מנהג.
שאלה: מה מותר לעשות בפסח: כידוע, ביום שני הבא ערב פסח עד יום למחרת, מה מותר ומה אסור לעשות באותו היום? האם מותר להדליק חשמל? האם מותר להתאפר? והאם מותר לנסוע בחג?
תשובה: ביום שני עצמו עוד לא נכנס החג ומותר הכל, ככל יום חול. מיום שני בשקיעה (לזמן כניסת החג יש לעיין בלוח שנה) מתחיל החג ודינו ככל דיני שבת (גם לגבי איפור) חוץ מדיני הכנת האוכל לצורך החג. מותר לבשל ביום טוב. אסור להדליק אש אולם מותר להעביר אש מנר דולק לכיריים של הגז. לכבות אסור אלא אם כן יש לכם מכשיר מיוחד המכבה את הגז באופן אוטומטי. בחול המועד מותר לנסוע ולעשות מלאכות לצורך החג. אם אין צורך מיוחד, אין לעבוד ואין לעשות מלאכה בחול המועד.
שאלה: הכשרת כיור פלסטיק: איך מכשירים לפסח כיור שנראה לי עשוי ממין ציפוי פלסטיק?
תשובה: סותמים את פתח המסננת. ממלאים אותו במים רותחים ומכניסים ברזל מלובן למים ע"מ שירתחו. להיזהר לא לפגוע עם הברזל בכיור ובודאי לא בבני אדם
שאלה: קוסקוס בפסח: האם אפשר לשמור שקית קוסקוס בפסח ע"י מכירת חמץ?
תשובה: קוסקוס הינו חמץ ונוהגים שלא למכור חמץ גמור אלא במקום הפסד. בבית פרטי ראוי שלא למכור קוסקוס.
שאלה: מכירת חמץ דרך האינטרנט: האם ניתן למכור חמץ דרך האינטרנט? האם זה טוב או שיותר עדיף לפנות לרב?
תשובה: יותר עדיף למכור דרך רב.
שאלה: שיעור אכילת כזית מצה: לרב.יש לי 2 שאלות: א. האם פסק הסטייפלר זצ"ל שאכילת שיעור הכזית מצה היא כגודל כף ידו (שהרי ידוע הסיפור שנשאל מה השיעור והראה כף ידו ואמר "ככה")? ב. האם נכון שפסקו הגרי"ש אלישיב,הרב שלמה זלמן אוירבך והרב קרליץ כשיתת רבי חיים נאה(שכל כזית הוא 11 גרם)?
תשובה: 1. אי אפשר בהלכה להסתמך ע ל שמועות 2. לשיטת ר"ח נאה כזית הוא כ28 גרם
שאלה: נוטרמיגן בפסח: כיצד אני יכולה לדעת אם תחליף החלב המפורק "נוטרמיגן" לתינוקות (ניתן ע"י מרשם רופא בלבד ומיועד לתינוקות אלרגים לחלב) הוא כשר לפסח או לא? אין לזה כשרות (לימות השנה) ואין תחליף אחר הדומה לו ומתאים לפי מה שאמרו לי.
תשובה: צריך לבר אצל מומחה האם האו מכיל מרכיב חמץ אם לא מותר לתיתו לתינוק אם הוא מכיל חמץ צריך להתיעץ עם רופא אם יש תחליף שאינו מכיל חמץ רק אם אין שום מזון אחר מותר לתת לתיווק מזון המכיל חמץ משום פיקו"נ
שאלה: אכילה במקום: האם מותר לאכול במקום שאין לו כשרות אבל הוא לא פותח בשישי ולא בשבת והוא מוכר רק חומוס בלבד? הוא מכין במקום את החומוס. אפשר לאכול או לא?
תשובה: אין לאכול במקום ללא כשרות. ראשית, אינך יודע אם בררו את החומוס מתולעים ובאלו כלים ומוצרים הוא משתמש. בנוסף, ילמדו ממך אנשים אחרים ויכנסו למקומות אחרים שאינם כשרים ושם יש אוכל בעייתי.
שאלה: לאכול בערב פסח ושבת: אני מטופלת בשתי תינוקות ועוד שתי פעוטות. בשבתות אני נוהגת לאכול ארוחה אחרי הדלקת הנרות, כדי לא להגיע רעבה לקידוש וכדי שתהיה לי סבלנות להענות לבקשות המסובים לשולחן (נפל לי מזלג, תחתכי לי את הקציצה, נגמר המיץ, התינוקות בוכות וצריך להניק וכו ). ניסיתי לאכול לפני, אני פשוט לא מספיקה - מנקה ומבשלת לבד. ראשית, רציתי לשאול האם אני נוהגת כראוי? אני ממש רגועה ונינוחה כאשר אם אני לא אוכלת - סכנת נפשות לבני הבית. אם כן, רציתי גם לשאול אם מותר לנהוג כך בליל הסדר? כמובן שאין הכוונה לאכול 3 מנות ולגמוע בקבוק, אבל כן מנה רגילה ו1-2 כוסות שתיה שיחזיקו אותי עד הארוחה.
תשובה: בליל שבת עלייך לקדש תחילה ואח"כ לבצוע על לחם משנה ולאכול בליל הסדר אין בררה אלא לאכול עם כולם רק אחרי אכילת מצה יש אפשרות אם כי לא מומלצת שתתחילי חלק מהסדר (סדר מקוצר, ראי להלן) בעצמך אולם רק אחרי צאת הכוכבים. הגדה עם אפשרות מקוצרת לחולים ועובדי רפואה יצאה לאור ע"י המועה"ד ר"ג תנסי להשיג אותה. או שאשל לך בדוא"ל. אולם א"א לוותר על עקרונו הסר דהייו קדש ורחץ כרפס יחץ מגיד מקוצר מוציא מצה מרור כורך ורק אח"כ תוכלי לקים שולחן עורך. או לפחות לעשות קידוש לשתות כוס ראשון מלא ממיץ ענבים ואח"כ לשתות משקה מזין אחר כגון חלב וכדו' אולם באשר לעצם שאלתך אישה לא נראה לי שאת היחידה שצריכה להיענות לבקשת המסובים. רק הנקה מוטלת עלייך לבד יתר הנטל צריך להתחלק עם יתר בני הבית בפרט בליל הסדר, למרות ההצעה לאשפרות מקוצרת ישלמוא דרך שרוב הסדר תהיי חלק מכולם
שאלה: ממתקים שנשארו מהעבודה של אמא: מהעבודה של אמא שלי נאסף כסף כדי לקנות לילדים משלוחי מנות. מהעבודה נתנו לאמא שלי את הכסף כדי שהיא תעשה את הקנייה של הממתקים והחטיפים. לא היה שימוש בכל הכסף ואת העודף אמא שלי החזירה לעבודה אך נשארו גם כמה ממתקים ואותם אמא שלי השאירה בבית. האם היא זה גזל להשאירם בבית?
תשובה: צריך לשאול את מי שנתן לאמא שלך את הכסף מה ברצונו לעשות במוצרים שנשארו, ולנהוג בהתאם. סביר להניח שיאמר לה שתעשה בהם כחפצה ואז מותר להשתמש, אך ללא מחילה מפורשת יש חשש גזל. הרב ניר אביב
שאלה: כלאי כוסברא פטרזליה וכרפס: האם קיים כלאיים בזרע כוסברא, פטרוזליה וכרפס - שורש וזרעים? זרעתי אצלי בגינה אבל משום מה לאחר שנה כל הזרעים התערבו מאחר והם דומים מאוד. אני יודע רק לפי הריח להבדיל בניהם או כשהם גדלים.
תשובה: וברכת ד' יש כלאים ויש צורך ב15 ס"מ בין שורש לשורש, ולא יש לעקור. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שקית חימום צבאית בשבת: האם מותר להשתמש בשבת בשקית חימום שמופעלת באמצעים כימיים (גרגרים שמנערים אותם) ומגיעים עד 50-60 מעלות לצורך שמירות בדרכים הבאות: 1)להפעיל שקית חימום לפני שבת, אך האם מותר להשתמש בה מפני שכל ניעור נוסף מגביר את החום? 2) בשבת וחג מחוברים, האם מותר לכתחילה להפעיל שקית זו בשבת חג?
תשובה: לחמם את זה בשבת לכתחילה זה בעיה של מוליד חום. גם ניעור של השקית זה כמו ללחוץ על הדוושה של הגז שמבעירה מחדש את הבנזין. אבל היות שזה לצורך שמירה, אז זה נקרא לצורך דבר מצווה, וכיוון שאתה סובל מהקור בידיים או ברגליים, אז לצורך חולה שאין בו סכנה נדחו איסורי דרבנן. בכל מקרה ניתן להפעיל את זה במצבך הן בשבת והן בחג גם אם הם לא מחוברים, רק שבחג יותר קל להפעיל את זה. אם עשית עירוב תבשילים ניתן להפעיל בחג לצורך שבת. אבל הכנה משבת לחג אסורה.
שאלה: מדוע ה  נסתר?: קודם רציתי להגיד על הקדשת הזמן. זה חשוב לי מאוד. ועכשיו לשאלה: למה הקב"ה נסתר(מהעין, שלא רואים אותו) הרי אם היינו יכולים לראות אותו זה היה מקל על האמונה ועוזר?
תשובה: ד' נסתר אך אנו רואים את פעולותיו, את הבריאה כולה. "השמים מספרים כבוד אל". זה כמו שאנו רואים אדם ולא רואים את השכל ואת הנשמה. אנו לא מדברים אל הגוף אלא אל הנשמה, אל הרוח, כי כשהוא ישן אין מה לדבר אליו. כך יש לדעת שכל המציאות היא גילוי מעשה ד' וכך אנו רואים אותו דרך מעשיו.
שאלה: תפילה על גשמים מסוכנים: ישנה מצווה שאומרת שאנו צריכים להתפלל לגשמים, אך מה עושה אדם שיורדים במקום מגוריו גשמים במשך כל השנה, האם הוא מתפלל לגשמים אפילו שהגשמים כל כך רבים שהם עלולים להוות עבורו סכנה?
תשובה: בדר"כ גשמים יורדים לתועלת. ח חיברו את ברכת השנים והכניסו אותה כחלק מסדר התפילה אלא שבחורף יש בקשה מיוחדת ותן טל ומטר לברכה ובקיץ אומרים ברכה כללית כי זה לא זמן גשמים. ברור שצריך להתפלל לגשם כי זה מה שנותן את הברכה לחקלאות וכו'. כשנוצר מצב של ריבוי גשמים אז ישנה תפילה מיוחדת לכך. הגמרא במסכת תענית מתעסקת בנושא, וזה גם מובא בשו"ע בהלכות תענית. עיקר העניין של התפילה במצב כזה היא שהגשמים לא יזיקו, אך וודאי שיש להתפלל על גשמים כיוון שהם ברכה לעולם.
שאלה: קורס הכנה ללידה לזוגות נשואים: אני מתכוונת להתחיל להעביר קורסי הכנה ללידה בקרוב ויש לא מעט מקומות שמקובל בהם להעביר קורסים כאלה לזוגות באופן מעורב מהסיבה הפשוטה: רצון הגברים לדעת איך לעזור לנשותיהן במהלך הלידה. 1. האם מותר לי להעביר מפגש עיוני (ללא הדגמות של תרגילים מעשיים) לקבוצה מעורבת של זוגות נשואים? 2. מה הדין לגבי זוג שמגיע באופן פרטי? האם יותר פשוט להעביר מפגש כזה לגבר יחיד כשאשתו נמצאת אף היא במפגש? 3. האם יש הבדל בין זוגות דתיים לזוגות לא דתיים?
תשובה: 1. בשביל מה הבעלים צריכים להיות שם? כמו שהבעל לא צריך להיות בחדר לידה והוא אמור ללוות אותה עד חדר לידה. זה שהיום יש שנכנסים לתוך חדר הלידה זה דברים חדשים שלא שערום אבותיכם. כשבפועל בעלים רוצים לבוא וזה רק עיוני, אז מותר למרות שזה לא הידור. 2. יותר טוב. 3. אני לא חושב שיש הבדל.
שאלה: מכירת חמץ לאירגוני צדקה: ישנם אגודות צדקה וחסד האוספות חמץ לקראת הפסח מוכרות אותו לגוי ולאחר הפסח משתמשים בו לצרכי הצדקה והחסד שלשמו נאספו. א. האם דבר זה ראוי וטוב לנהוג כך? ב. האם ישנו הבדל ברמה ההלכתית בנוהג זה בין התורם (האדם הפרטי) לבין האוסף (האגודה)? ג. מה היא סיבת ההיתר ההלכתי היותר רחב (אם קיים) לאגודות אלו להסתמך על מכירת החמץ?
תשובה: מצות צדקה היא מצוה גדולה בפרט בערב פסח. מטרת האוספים לתת לעניים כסף ולאו דווקא מצרכי מזון לכן המכירה היא אמיתית
שאלה: לא כללנו מאכלים במכירת חמץ: מה דין מאכל שתכננו להכניסו למקום שכל החמץ נמצא שם ולכלול אותו במכירת החמץ, אך שכחו להכניסו למקום שסומן לכך ומצאוהו לאחר הפסח. א- מה הדין אם מדובר בחמץ גמור? ב- מה הדין בשוקולד למריחה שמן הסתם יש בו פירורי חמץ. ג- מה הדין במאכלים שפשוט לא כתוב עליהם שהם כשרים לפסח, כדוגמת קטשופ. והאם מחמת שאלות כאלו עדיף כלל לא להזכיר בטופס היכן אני מתכנן לקבץ את החמץ, ובכך לכלול את כל החמץ בבית?
תשובה: זה כלול בכלל המכירה, כיוון שכיוונת למכור את זה למרות שלא שמת בפועל שם. עדיף לכתוב בטופס המכירה 'בכל מקום שהוא נמצא'.
שאלה: טיפול אצל אורטודנט בפסח: יש לי טיפול אצל האורטודנט בחוה"מ פסח. האם מותר ללכת? יתכן מאוד שהכלים שיכנסו לי לפה נגעו בחמץ.
תשובה: החשש לחמץ הוא רחוק, גם אם נניח שהשתמשו במשהו מחמץ מדובר בחומר רפואי שאינו ראוי לאכילה הבעיה אחרת. אם לא מדובר בדבר דחוף נמצא שהאורטודנט עובד במועד
שאלה: הרכבת אופניים בחול המועד: אופניים ועגלות משחק הנמכרים מפורקים בקופסא, האם מותר להרכיבם בחול המועד? האם עצם הענין שהמוצר נמכר בצורה כזו מעידה שאין המלאכה שבהרכבתה משום מלאכת אומן?
תשובה: כנראה שאין זו מלאכת אומן אך לא מדובר בתיקון של כלי שהתקלקל במועד אלא בבניית כלי חדש לכתחילה. דבר זה ניתן להעשות לפני המועד ואין להרכיבו במועד.
שאלה: סכין שנחתכה בו גבינה וסיר שנשפך עליו חלב: 1. לפני בערך 20 שנה חתך אצלנו בבית מישהו עם הסכין של הלחם גבינה רכה בטעות, לפי זכרונו הוא שטף אותו לאחר מכן (הוא לא זוכר אם זה היה בסקוט ש חלבי) והחזיר אותו למקום, והשתמש בו יותר מאוחר (יכול להיות אפילו באותו יום) רק לפרווה (חלה, ירקות) לאחר כמה שנים הוא שטף אותו במים חמים בגלל החשש אך ממשיך להשתמש בו גם היום. מה דין הסכין? 2. סיר בשרי שנשפך עליו מבחוץ טיפת חלב - הטיפה היתה על הדופן מבחוץ ולא נכנסה לתוך הסיר הריק, ומיד נוגב ונשטף במים חמים ופחות מ-24 שעות לאחר מכן השתמשו בו להכנת מאכל בשרי, מה דין הסיר?
תשובה: 1. לפי התיאור, הסכין נשארה פרווה. 2. אם החלב והסיר היו קרים, אין בעיה ומותר להשתמש בסיר.
שאלה: לימוד קבוע לקראת ישיבה גבוהה: לכבוד הרב. שנה הבאה בעז"ה אני מתכוון ללמוד בישיבה גבוהה. עד היום- השתדלתי להקפיד על לימוד יומי קבוע בכמה ספרים (חק לישראל, ספר המצוות הקצר ושש"כ), והשאלה היא- האם גם בישיבה הגבוהה עדיף להמשיך עם הלימודים האלו, או שעדיף להפסיק- ולשקוע אך ורק בגמרא ובשאר הספרים הנלמדים בישיבה?
תשובה: גם בישיבה גבוהה תוכל להמשיך בלימודים הקבועים שלך וזה לא צריך להפריע לסדרים הקבועים בישיבה. חזק ואמץ.
שאלה: ספירת העומר ותפילות: 1.רציתי לדעת למה בחול המועד פסח צריך לספור ספירת העומר? הרי חול המועד מוגדר כימי שמחה לעומת עומר שזה ימי אבלות אז אך זה מסתדר ביחד? 2. עד איזה שעה ניתן להניח תפילין ועד איזה שעה מתפללים שחרית? 3. מתי בתפילות אנו עוברים לחלק של קיץ?
תשובה: 1. ספירת העומר אינה קשורה לאבל. ספירת העומר סופרים, כציווי של התורה, ממוצאי יום טוב ראשון של פסח ועד לשבועות. האבל הונהג בתקופה מאוחרת בגלל מותם של תלמידי רבי עקיבא. בחול המועד אין דיני אבלות 2. תפילין ניתן להניח כל היום. תפילת שחרית יש לה זמן סיום וניתן למצוא אותו בלוח הזמנים שבאתר. 3. במוסף של יום טוב ראשון של פסח.
שאלה: בירור בנוגע להנאה ממעשה נכרי בשבת: ראיתי באחת התשובות באתר, שהרב אסר להנות מאוכל מבושל ויבש, שחומם על הפלטה, במקרה שהפלטה חוברה לחשמל ע"י נכרי בשבת. ורציתי לשאול ע"ז, שלכאו יש בהדלקת הפלטה איסור דרבנן, שהרי אין כאן נורת להט, וחשמל ללא נורת להט לפי הרבה מן הפוסקים הוא מדרבנן. וא"כ ע"י האמירה לנכרי יש כאן שבות דשבות. אוכל מחומם בשבת ה"ז עונג שבת, וא"כ יש כאן צורך מצוה, שאז לכאו מותרת גם האמירה לנכרי, וכן מותרת גם ההנאה ממעשיו. המקור לכך שלכאו ההנאה ממעשיו בכה"ג מותרת, יש ללמוד מדברי כף החיים בסימן של"ח ס"ק י"ד, שביאר שמה שמרן כתב שיש מתירים לשמוע כלי שיר ע"י נכרים בחופה - הוא בניגוד למש"כ בספ "ערך השלחן" (אין כאן טעות - זה שם הספר), שיש איסור להנות ממעשה נכרי בשבת לצורך מצוה היכא שיש במצוה הנאת הגוף, וע"כ אסר לשמוע כלי שיר ע"י נכרים החופות. וא"כ מכל זה משמע לנו ששיטת מרן השו"ע היא שיש מתירים לשמוע הניגון ע"י נכרים, הואיל וזוהי שבות דשבות במקום מצוה, ואע"פ שיש כאן הנאת הגוף! כמו"כ יש לציין, שאפי אם היתה נורת להט בפלטה (כמו שיש בחלק מהפלטות), היה מקום להתיר, עי"ז שהנכרי יחבר הפלטה לחשמל בשינוי, שאז ה"ה שבות דשבות לצורך מצוה כנ"ל. כ"ז אמור, חוץ משיטת בעל העיטור המפורסמת,שהתיר כל אמירה לנכרי לצורך מצוה, שראוי לצרפה בכה"ג. ע"כ הנני בא בשאלה לפני הרב - האם ע"פ כ"ז ראוי בכה"ג להתיר לאכול את האוכל חם? אודב לכ הרב אם יואיל להתייחס לשאלה וכן לראיה שהבאתי מדברי מרן, ע"פ הערתו של כף החיים.
תשובה: א. המתכת שבתוך הפלטה כן מתלהטת, וזה תולדה של מבעיר לפי הרמב"ם. ב. אכן במקרה שהגוי עושה בשינוי לצורך עונג שבת זה אכן מלאכה דרבנן לצורך דבר מצווה, שמותר בזה אמירה לגוי. אך חשוב לדעת שאיננו מקבלים את דעת בעל העיטור אלא במקרה הדחק, ובמיוחד בענייני בישול לא מקבלים את דעתו.
שאלה: קטניות לאשכנזי בבית ספרדי: אני אשכנזיה שהתחתנה עם ספרדי. אחותי עוד לא התחתנה ולכן לא אוכלת קטניות. כמובן אני לא מתכוונת לבשל קטניות ממש מכיוון שהיא תהיה אצלנו בחג. אבל השאלה היא האם אני יכולה להשתמש במוצרים שהם לאוכלי קטניות, כגון מיונז (קצת בתוך סלט) ושמן, תבלינים וכו?
תשובה: מותר לאחותך לאכול מאכל בו יש תערובת קטניות כגון שמן ותבלינים. באשר למיונז ייתכן שרובו שמן קטניות וא"כ הוא לא נחשב לתערובת
שאלה: שימוש בספל חלבי בארוחה בשרית: א.ספל חלבי שבלע בכלי שני חלב חם, האם כשרוצים לשתות בו תה והאדם השותה בשרי (עבר פחות מ-6 שעות מאז שאכל בשר) יש בזה איסור? ב. מה הדין אם רוצה להשתמש בספל זה בארוחה בשרית ממש?
תשובה: מותר להשתמש בספל חלבי על מנת לשתות תה, בין לאחר הסעודה בשרית ובין בתוך הסעודה הבשרית ממש.
שאלה: השלמת פסוקי דזמרה: מתי מומלץ להשלים חלקים מפסוקי דזמרה, בסוף התפילה או בהמתנה לחזרת הש"ץ?
תשובה: אפשר להשלים כשממתינים לחזן, אך בחזרת הש"ץ עצמה אסור, לא להתפלל ולא ללמוד, אלא יש לכוון למה שהש"ץ אומר.
שאלה: ברכות על מעט מצה: אם אני אוכלת פחות משליש מצה - האם צריך לעשות נטילת ידיים ולברך "על נטילת ידיים" או רק לברך ברכת המוציא? וגם מה צריך לברך בסוף? אותו דבר לגבי אם אני אוכלת יותר משליש מצה אבל פחות משני שליש וגם אם אני אוכלת יותר משני שליש. וכן מה צריך לברך על עוגיות קוקוס ובוטונים?
תשובה: ברכת המוציא מברכים על כל טעימה של מצה ברכת המזון מברכיםרק על כזית שליש מצת מכונה אינו כזית
שאלה: נגיעה בחולים לצרכי מחקר: אני עובדת במחקר ומודדת גובה ומשקל של החולים מעל גיל 50. לפעמים יש זקנים שצריך לעזור להם ורציתי לדעת האם מותר לי לתת להם יד ולעזור או עדיף שלא (אני לא אחות)? וגם אם אני רואה ברחוב עיוור, האם מותר לתת לו יד ולעזור או עדיף שלא?
תשובה: זה נקרא נגיעה לצורך ולא מגע של חיבה.
שאלה: החלפת נוסח התפילה בבית הכנסת: בבית הכנסת שלנו מאז היווסדו לפני כ-30 שנה מתפללים נוסח אשכנז. זה גם היה נוסח התפילה של מוריש בית הכנסת הקרוי על שמו. לימים - השתנה המנין וכיום רוב הציבור מעונין בנוסח ספרד לאשכנזים. האם הגבאים והציבור יכולים לשנות את הנוסח? האם יש זכות לותיקים להתנגד? והאם יש להתחשב בהם?
תשובה: מכיוון שבית הכנסת נוסד על פי נוסח אשכנז ועדיין ישנם וותיקים שמתנגדים לשינוי, אז לא ניתן לכפות עליהם את השינוי. במידה וכל הציבור התחלף והם מעוניינים לשנות את הנוסח הם רשאים, אך לא ניתן לעשות זאת כאשר ישנם וותיקים המתנגדים לכך.
שאלה: אוכל שטרם הוכן - האם נכלל : אדם שאוכל מס מנות בסעודה (ללא ברכת המוציא, כגון: מזונות פחות משיעור סעודה או מאכלים שברכתם שהכל) ורוצה לכוון בברכתו על כל מה שיביאו לו: אם המנה השניה עוד לא הוכנה - האם יכול לכלול אותה הראשונה או שצריך לברך עליה בנפרד?
תשובה: ניתן לכלול את המנה השניה הראשונה. כשם שבגמרא מוזכר שכשאדם שותה מאמת המים מברך על המים שלפניו כעת, וחושב על המים שעתידים להגיע אליו כשיתחיל לשתות.
שאלה: גבעוניסטים: מה רע בנערי גבעות? אני הרבה פעמים שומע אנשים שאומרים שהם עושים חילול ה וכו.
תשובה: אם הם עושים מעשים לא טובים זה רע. אך בעצם המגורים בגבעות יש צד של מסירות לארץ ישראל
שאלה: כשרות ירקות עליים: האם ישנו שינוי מאז ההמלצה האחרונה לרכוש משלשה חברות בלבד של ירקות עליים נקיים?
תשובה: וברכת ד' בפרסום האחרון של הרבנות הראשית מעמד חברת גלאט ירד, וכנראה שהתוצאות לא היו טובות. אולם חסלט ועלי הבשור נשארו החברות הנקיות. כמו כן לעניין שאריות חמרי הדברה, חברת חסלט משקיעה מאמץ רב. שבת וחג שמח בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: גזל מחברת האוטובוס?: 1.רציתי להגיע למקום מסוים שהייתי במרחק שהוא ספק הליכה ספק נסיעה באוטובוס ממנו, עליתי על אוטובוס ושאלתי את הנהג אם הוא מגיע לאותו מקום והוא אמר שלא. בשלב זה הוא כבר התחיל לנסוע והוא הוריד אותי תחנה אחת אחרי במצב הזה החלטתי שאלך ברגל האם אני חייב לנקב על הנסיעה הזו? 2. נסעתי באוטובוס וקיבלתי כרטיס מעבר כשהגעתי למקום לא הייתי צריך את הכרטיס האם מותר לתת לחבר את הכרטיס? האם מותר לעשות כן לכתחילה?
תשובה: 1. נראה שאינך חייב משום שהנהג לא בקש ממך לרדת והמשיך לנסוע, אתה ירדת בהזדמנות הראשונה והנהג לא בקש ממך לשלם. 2. אסור. הרב ניר אביב
שאלה: ציצית על של: ידוע לי שפעם היו לובשים טלית גדול כחלק מן הבגדים. אני לובש שלים (סיגנון המזרח) על הבגדים בכדי לחמם את עצמי, האם אני צריך להוסיף ציציות לשלים שלי? האם אפשר אפשר ללבוש טלית במשך היום למטרת חימום? האם אפשר ללבוש טלית של תפילה ללא ציציות לשם חימום?
תשובה: כל בגד שיש לו ארבע פינות ומעלה צריך בציצית. זה לא דין בתפילה אלא בבגד. לכן אם אתה לובש של או טלית לחימום ויש להם ארבע פינות, אתה צריך לשים בהם ציצית.
שאלה: קטניות בהריון: אני ספרדיה הנשואה לאשכנזי - האם יש היתר לאכול בבית הורי קטניות, משום שאני בהריון והעניין קשה יותר?
תשובה: עקרונית איסור קטניות חל עלייך רק אם יש הוראה רפואית שעלייך לאכול קטניות (אין צורך בפיקוח נפש אלא גם במקרה של סבל גדול או חולי וכדו') ואין להם תחיליף אחר מותר לך לאכול קטניות
שאלה: לימוד תורה מאהבה: הרמב"ם אומר שלימוד תורה לשמה זה רק לימוד מאהבה וללמוד סתם ככה זה רק בגלל שיגיע לשמה (או שלא הבנתי אותו) האם באמת בדורנו באמת אפשרי להגיע ללימוד מאהבה? איך מגיעים לכך?
תשובה: אנו מצווים ואהבת את ה' אלוקיך. ואיך מגיעים לאהבת ה' מסביר הרמב"ם בפרק האחרון של הלכות תשובה, עיין שם. ומתוך אהבת ה' נמשכת אהבת התורה. ואפשר להגיע לזה בהחלט. כשמכירים אם טוב ה' וטוב התורה, כמו שנאמר כי לקח טוב נתתי לכם תורתי אל תעזובו.
שאלה: אירוח בבית שלא שומר כשרות: אני חיה בחו"ל כבר שלוש שנים. עם הזמן התחלתי לשמור קצת מסורת, אבל אני עדיין די חילונית, אני שומרת כשרות מדליקה נרות שבת אבל נוסעת בשבת. חברה של המשפחה הזמינה אותנו לקידוש בשבת, והתגלה לי שהם הולכים לעשות "על האש" בשבת. ובנוסף שהם לא שומרים כשרות בכלל. האם ללכת בשביל לכבד אותם או לסרב יפה עם תרוץ?
תשובה: : לסרב יפה עם תרוץ.
שאלה: כוונה באמירת שם ה : מה נקרא אמירת שם ה לשווא? האם בתפילה אם מזכירים שם ה בלי כוונה - בשם אדנות או בא-לקים זה נחשב לשווא? בילקוט יוסף הוא מביא סיפור על אדם צדיק שלא זכה לגן עדן רק בגלל שאמר שם ה לבטלה. זה מוזכר בכותרת של כוונה בתפילה או משהו כזה שקשור לכוונה. כך גם בתהילים - האם באמירת תהילים חובה לכוון בשם ה? די קשה לכוון בכל שם ה שיש בתפילה ובמיוחד כדי להתפלל במניין צריך להתחיל הרבה לפני והבנתי שגם הנוסח שאומרים בהתחלה לא מועיל לגמרי ועדיין צריך לכוון (שהוא אדון העולם בלי היה הווה ויהיה) מה הרב מייעץ לעשות? בתפילת עמידה אני משתדל לכוון בכל ובד"כ אני מסיים אחרי קדושה. וקשה מאד לצאת ע"י החזן שלפעמים מדלג על הפסוקים קדוש וברוך ולא שומעים הכל ואותו דבר בקדיש. מה לעשות?
תשובה: עיקר איסור "לא תשא לשוא" הוא בדברי חול וקל וחומר בשבועה. ויש שכתבו שגם ברכה לבטלה אסורה מן התורה ואפשר לומר שזה חמור רק אם המברך יודע שזה לבטלה, אבל אם זה בטעות אינו ראוי לעונש ח"ו. ומה שנזכר על הצדיק - זה לפי מדרגתו שיכול היה לכוון אבל לא לפי מצבנו שאין בכוחנו לעמוד בזה. די אם תתכוון בקריאת שמע ובתפילת שמו"ע, ואל תחוש להפסד שמיעת הקדושה בצורה בהירה, ובלבד שתפסיק ותכוון לשמוע קדיש וקדושה.
שאלה: לשבת ליד אדם מתפלל: א. אם אדם מתפלל שמו"ע הרבה זמן, והציבור כבר בתחנון, אשרי וכו, האם מותר למתפללים סביבו להתיישב ולהמשיך בתפילה למרות שאותו אדם עדיין בתפילה? ב. בכלל, כל ההלכה הזו קצת לא ברורה: למי זה מפריע שיושבים לידו בזמן שהוא מתפלל? וגם אם מפריע לו, בגלל זה כל המתפללים סביבו יצטרכו "לגלות" ממקומם או להשאר עומדים? ג. אם סיימתי שמו"ע ומי שמאחוריי עדיין מתפלל, האם אני חייב להשאר לעמוד גם אם התפילה הסתיימה?
תשובה: א. קודם כל, אותו אחד שמאריך לא נוהג כשורה, הוא צריך לעמוד על יד הקיר הקדמי וכך לא יפריע לאנשים אחרים. במקרה שבכ"ז אדם עומד ומאריך בתפילתו עדיף לא לשבת ממש לפניו אולם אפשר להקל מן הצד. ב. מעבר לעניין של ההפרעה יש פה עניין של כבוד המתפללים וכבוד השכינה. לכן צריך להסביר למי שמאריך שיתפלל עמידה במקום שאינו מפריע לאחרים לשבת אח"כ. מוזכר בהלכה שכאשר מישהו מתפלל במעבר הוא נחשב פושע כיוון שזה לא מקום מיועד לתפילה ולכן מותר לעבור במעבר. ייתכן שגם אדם זה שיבקשו ממנו להתפלל במקום שאינו מפריע והוא ממשיך בכ"ז להתפלל במקומות שמפריעים (למרות שאינם במעבר) אז יהיה מותר לשבת לפניו. ג. כן, ניתן להמשיך אחרי ה'יהיו לרצון' קטעים נוספים של התפילה לפני שעוקר רגליו, אך אסור לעקור רגליו עד שהאדם שמאחוריו יסיים תפילתו.
שאלה: זכויות יוצרים בפורומים באינטרנט: לפי מה שהבנתי, ישנה בעיה חוקית להעתיק כתבות שלמות מאתרי אינטרנט ולהדביקן בפורומים. רציתי לשאול האם במקרה ומישהו אחר עשה זאת (בצירוף או שלא בצירוף הכתובת ממנה הגיעה הכתבה), האם מותר לי לקרוא את הכתבה, והאם מותר לי להגיב להודעות בנושא זה בפורום (למשל אחרי שאקרא את הכתבה באתר המקורי בו היא פורסמה)?
תשובה: אם אכן ישנה בעיה של זכויות יוצרים הרי שהיא מגבילה את ההעתקה בלבד, אך קריאה או תגובה אינם אסורים. הרב ניר אביב
שאלה: שואה ותקומה: אם באמת השואה היתה בכדי לזרז תהליך מסויים, זה לא מראה על מוגבלות של הקב"ה? הוא לא יכול לעשות דבר מסויים בלי התהליך?
תשובה: הקב"ה יכול לעשות הכל אך האדם וגם עם ישראל הם מוגבלים ולכן יש צורך בתהליכים שהם יעברו על מנת להביא למגמה העתידה.
שאלה: נר נוטף לבדיקת חמץ: אחד הרבנים אמר לי, שהנר שמדליקים בו בערב שבת, אינו כשר לבדיקת חמץ מפני שהוא נוטף ואינו שעווה, והרי הוא כחלב. האם זה נכון?
תשובה: אם אכן הוא נוטף ולא מאפשר בדיקה טובה הוא לא מתאים. נר חנוכה מתאים יותר.
שאלה: צ קים לצדקה שפג תוקפם: שלחתי צ קים לצדקה והם חזרו אליי בעקבות תקלה בדואר לאחר שלוש שנים. בנתיים התחרטתי כי מצבי הכלכלי השתנה ואני גם מעוניין לתרום לאחרים סכומים קטנים יותר, האם אני חייב לשלוח את הצ קים ליעדם המקורי (פג תוקפם כמובן)?
תשובה: מה שאדם חייב עצמו לתת לצדקה הוא חייב לעמוד בדיבורו ולתת, ולאמירה יש חלות של נדר, כל שכן שבפועל שלחת צ'קים רק שהם חזרו אליך. לכן, עליך לשלוח צ'קים חדשים עם הסכומים הנקובים בצ'קים הקודמים. הדברים אמורים כמובן רק בדברים המוגדרים "צדקה" על פי ההלכה, ולא תרומה לסתם ארגון כגון אוניברסיטה וכדומה. הרב ניר אביב
שאלה: מצה עשירה לילד בן שנה וחצי: יש לנו ילד בן שנה וחצי ואנו לא רוצים לתת לו מצות. האם ניתן לתת לו מצה עשירה (שרק הוא יאכל) שהיא רכה יותר וניתנת לאכילה לילד קטן? אנו אשכנזים.
תשובה: מותר, אולם להיזהר לא ליד מאכלים וכלים כשרים כמו"כ לבדוק את הכשרות אם היא מרבנות מוסמכת.
שאלה: לא מצליח להתפלל מהר: אני לא מצליח לקרוא את תפילה העמידה במהירות למרות שאני קורא די מהר, אך תמיד החזן מתחיל את החזרה ואני עדיין לא סיימתי, אני מרגיש מאוד מבוייש עד שלפעמים אני לא מסיים את תפילתי!!!
תשובה: לא כל כך הבנתי את הבעיה, ועל מה הבושה. לא מספיק לקרוא את התפילה, אלא יש גם לשים לב למשמעות המילים ולכוון את הרצון אליהם. תפילה בלא כוונה כגוף בלא נשמה, ואשריך שאתה שם לב לפני מי אתה עומד ולתוכן המילים שאתה מוציא מפיך. שנזכה תמיד להתפלל מתוך כוונה.
שאלה: בדיקת חמץ: כבוד הרב אני שומר מצוות בני בתי אינם מקפידים על החמץ כיצד אוכל לצאת ידי חובתי בבדיקת החמץ ושמירת הפסח כהלכתו
תשובה: תבער ותבטל כל חמץ השייך לך, ושים לב שמה שאתה אוכל אינו כולל דברי חמץ. כמובן שכדאי לנסות, אם הדבר אפשרי, להשפיע על בני הבית שיצטרפו אליך. שתזכה לפסח כשר ושמח.
שאלה: ברכה לבטלה: אני משתתף בשיעור יומי לפסח שמחלקים בו בכל יום שוקו ולחמניה בסוף השיעור הלכתי ליטול ידיים ברכתי על הנטילה, וכשבאתי לקחת את השוקו והלחמניה גיליתי שהם נגמרו מה לעשות?
תשובה: לצערנו, הרב לא הספיק לענות על שאלתך לפני החג. בברכת התורה, מערכת www.yeshiva.org.il
שאלה: חליפת קראטה: האם מותר ללבוש חליפת קראטה בעת אימון, מאחר שהרבה יהודים נוהגים בזה?
תשובה: מותר ללבוש, וזה דומה לבגד רופאים שהתירו ללבוש, ואין בכך חוקות הגויים.